Måltørke for Brann: Sjefen vil ikke skylde på alle byttene
– Vi har jo scoret masse mål mot det laget før, så det skal ikke bety noe. Vi mangler litt i forhold til det å skape sjanser på siste tredjedel, synes jeg, både på dødballer og ellers. Normalt sett skaper vi mer enn vi gjør i dag, sier han. Bakgrunn: Mortensen senket Brann på overtid Redaksjonelt samarbeidEtter 13. serierunder var fasiten for Brann 29 mål signert 14 ulike målscorere. Fire serierunder senere har Brann-kaptein Vito Wormgoor blitt den 15. Brann-spilleren som har vunnet veien til nettmaskene denne sesongen, etter at han headet inn 1-1 borte mot Sarpsborg 08 i den 14. serierunden, men det er det eneste målet rødtrøyene har scoret siden 5-0-nedsablingen av Stabæk 19. juni. Rødtrøyene scoret rett nok da de vant 1-0 over slovakiske Ruzomberok i andre kvalifiseringsrunde til Europa League på torsdag, men søndag gikk Brann igjen målløse av banen i serien da Sarpsborg 08 gikk seirende ut av toppoppgjøret på Brann stadion etter Patrick Mortensens overtidsscoring. – Vi hadde et trøkk på de. Jeg synes vi var bedre enn dem. Vi fortjente minst ett poeng, og hvis det er noen som skulle vinne, så synes jeg det varr oss utifra det som skjedde ute på banen. Det var vi som hadde trøkket, men det ble få sjanser begge veier. De skapte jo ingenting de heller, oppsummerer Nilsen.Til kampen mot Sarpsborg 08 gjorde Nilsen tre endringer på laget som tapte 2-0 borte mot Stabæk i forrige serierunde. To av byttene var i Branns angrepstrio - Petter Orry Larsen og Steffen Lie Skålevik ble erstattet av henholdsvis Kasper Skaanes og Torgeir Børven. Byttene i angrep var også uvanlige i den forstand at de ikke kom som følge av skade eller suspensjoner. Brann-trener Lars Arne Nilsens mest foretrukne elleve denne sesongen har bestått av Piotr Leciejewski, Amin Nouri, Vito Wormgoor, Bismar Acosta, Ruben Kristiansen, Fredrik Haugen, Sivert Heltne Nilsen, Kristoffer Barmen, Daniel Braaten, Jakob Orlov og Gilli Rólantsson. På 17 Eliteserierunder har disse elleve fått tillit fra start sammen av Branns suksesstrener åtte ganger. Og med mindre noen av dem har blitt skadet eller suspenderte, har de stort sett vært å finne på laget igjen neste serierunde. Den som har spilt færrest kamper fra start av de elleve - Jakob Orlov - har spilt ti kamper fra start. Konsekvensene av det ser ut til å ha vært at Nilsens utvalgte gikk tom for overskudd noen serierunder før sommerferien, mens de som kun har fått sporadiske kamper fra start eller innhopp, har slitt med å markere seg.Brann-kaptein Vito Wormgoor drar litt på det når VG spør ham om den siste tids rotering i forbindelse med økt kampbelastning har påvirket det offensive samspillet til rødtrøyene, som så ut til å sitte som støpt tidligere i sesongen, før han fremhever en spiller som han mener Brann savner for øyeblikket: – Daniel Braaten er en strålende spiller, og en veldig viktig spiller, fordi han kan holde på ballen når vi angriper. Akkurat nå virker det som at vi vil være for raske. Vi må være tålmodige og holde litt lengre på ballen, sier stopperen. Se også: Zekhnini solgt for 20 millioner Braaten, som har notert seg for tre scoringer og tre målgivende pasninger på 13 kamper i Eliteserien i år, måtte stå over kampen mot Stabæk og Europa League-kvalifiserinskampen i Slovakia på grunn av en leggskade. Når 35-åringen er på banen gir det Brann ro i angrepsspillet, mener Wormgoor. – Braaten har så mye erfaring at han vet hva han skal gjøre i de ulike situasjonene, men Kasper gjorde også en flott jobb i dag, bemerker kapteinen om midtbanespilleren som spilte sin tredje seriekamp fra start for sesongen. Én ting legger Branns stopperkjempe likevel ikke skjul på. – Det blir fint å få Braaten tilbake.
Etter en forrykende scoringsrekke har Brann scoret ett mål på de siste fire seriekampene. Brann-trener Lars Arne Nilsen vil ikke gi økt rotering skylding.